Ur miracl él hennen en devoé bet hoah hum hroeit, deu gant vlai abrettoh, é quevir santés Isabel a Hongri, duquès a Dhuringe. Ol er beurerion, ol erré e oé é poen hag é trebil, chetui azé er péh e hré fameil vras er brincès largantéus-men ; né oé quet ur sourci ne oé prest de guemér aveit ou soulagein. Anemised Izabel, - rac er vertu en dès perpet anemised, - e avisas hé fried hag e laras dehou penaus ma peurré bras en tresolieu, dré en  alézonneu e-ré é voés. Er Brincés, én ur hout er péh e oé bet larèt dhé fried, e zougeas ne vehé bet gouniet calon er prince dré er soliteu treitour-zé, ha raccé é tigouéhas dehi goudé cuhein doh-thou mar-a-huéh en œvreu mad e hré. É oé un dé é trézein a hast unan a gourdeu er hastel, ha guet hi é plég hé broh cateaù ha fréh open aveid er beurerion, a pé zas dehi én un taul guélet hé fried dirac-thi. Hennen, bammet men dé der scont e ziscoa Izabel hi devout, e houlenn guet-hi en dramen : Men é  het-hui, …..